Vlajka Nauru

Vlajka Nauru je tmavomodrá s úzkym žltým vodorovným prúžkom (1/12 šírky) uprostred a s bielou dvanásť-cípou hviezdou v ľavej dolnej časti. Modrá farba predstavuje vody Tichého oceánu, v ktorých Nauru leží; žltý pruh symbolizuje rovník a umiestnenie hviezdy naznačuje zemepisnú polohu ostrova, ktorý je iba 1° na juh od rovníka. Dvanásť cípov hviezdy pripomína dvanásť pôvodných kmeňov ostrovného obyvateľstva.

Vlajka bola zavedená roku 1968.

Nauru
Kategória:Nauru